stanford-oval/wikipedia huggingface dataset:
วัดแสนสุข (กรุงเทพมหานคร)

| วัดแสนสุข |
| --- | --- |
คลองแสนแสบ เห็นวัดแสนสุข

ชื่อสามัญ: วัดแสนสุข, วัดแสนแสบ
ที่ตั้ง: แขวงมีนบุรี เขตมีนบุรี กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระมงคลปริยัติกิจ (อำพล อมฺพโล)
 สถานีย่อยพระพุทธศาสนา
วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงมีนบุรี เขตมีนบุรี กรุงเทพมหานคร มีที่ดินตั้งวัดเนื้อที่ 13 ไร่ ที่ธรณีสงฆ์จำนวน 2 แปลง เนื้อที่ 21 ไร่ 1 งาน 98 ตารางวา
วัดแสนสุขเป็นวัดโบราณ สร้างในสมัยกรุงธนบุรีประมาณ พ.ศ. 2315 โดยชาวบ้านร่วมใจกันสร้างขึ้นและตั้งชื่อว่า วัดแสนแสบ ตามนามท้องที่ตั้งวัดซึ่งติดกับคลองแสนแสบ ต่อมาเมื่อ พ.ศ. 2487 ได้เปลี่ยนชื่อเป็น "วัดแสนสุข" และได้รับพระราชทานวิสุงคามสีมา เมื่อวันที่ 18 เมษายน พ.ศ. 2459 ได้เริ่มก่อสร้างอุโบสถหลังใหม่จากหลังเดิมขึ้นเมื่อ พ.ศ. 2523 แล้วเสร็จเมื่อ พ.ศ. 2527 ได้รับพระราชทานวิสุงคามสีมาครั้งหลังเมื่อวันที่ 3 กรกฎาคม พ.ศ. 2528 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะ ได้แก่ อุโบสถกว้าง 13 เมตร ยาว 26.50 เมตร สร้างใหม่เมื่อ พ.ศ. 2523 กุฏิสงฆ์จำนวน 16 หลัง สร้างเป็นอาคารไม้ชั้นเดียวจำนวน 11 หลัง อาคารครึ่งตึกครึ่งไม้ 2 ชั้น 5 หลัง ศาลาการเปรียญ หอสวดมนต์ ศาลาบำเพ็ญบุญ และฌาปนสถาน ปูชนียวัตถุในพระอุโบสถมีพระพุทธชินราชจำลอง ขนาดหน้าตัก กว้าง 53 นิ้ว สูง 83 นิ้ว สร้างเมื่อ พ.ศ. 2460 ภายในอุโบสถมีภาพเขียนสีน้ำมันพุทธประวัติ และมีมณฑปพระพุทธบาทจำลองอยู่หน้าพระอุโบสถ
รายนามเจ้าอาวาส

พระครูมีนนครธรรมภาณ (ปั่น)
พระอาจารย์เป้า
พระครูมีนนครธรรมภาณ (โหง)
พระภิกษุฉุย เขมทสฺสี รักษาการแทนเจ้าอาวาส
พระครูมีนธรรมภาณ (ฉุย)
พระครูพิศิษฐ์ธรรมวาที รักษาการแทนเจ้าอาวาส
พระมงคลปริยัติกิจ (อำพล อมฺพโล)
ทีวี ธันเดอร์

| --- | --- |

ประเภท: บริษัทมหาชนจำกัด
การซื้อขาย: mai:TVT 
ก่อตั้ง: 30 พฤศจิกายน พ.ศ. 2535 (32 ปี)
ผู้ก่อตั้ง: สมพงษ์ วรรณภิญโญ
สำนักงานใหญ่: 1213/309-10 ซอยลาดพร้าว 94  ถนนศรีวรา แขวงพลับพลา เขตวังทองหลาง กทม. 10310
บุคลากรหลัก: สมพงษ์ วรรณภิญโญ (ประธานที่ปรึกษา)   รศ.ดร.มนตรี โสคติยานุรักษ์ (ประธาน)   ภัทรภร วรรณภิญโญ (รองประธาน/CEO)   ภูษิต ไล้ทอง (กรรมการบริหารความเสี่ยง)   พิรัฐ เย็นสุดใจ (CSO&CIO)   ณฐกฤต วรรณภิญโญ (COO)
ผลิตภัณฑ์: รายการโทรทัศน์ ละครโทรทัศน์ ดนตรี เพลง คอนเสิร์ต โชว์บิซ สตูดิโอ และ สื่อสิ่งพิมพ์
เว็บไซต์: ทีวี ธันเดอร์
บริษัท ทีวี ธันเดอร์ จำกัด (มหาชน) เป็นบริษัทผู้ผลิตรายการโทรทัศน์ชื่อดังรายใหญ่ของเมืองไทย ก่อตั้งโดย สมพงษ์ วรรณภิญโญ  ซึ่งปัจจุบันเป็นประธานที่ปรึกษา และ ภัทรภร วรรณภิญโญ ประธานกรรมการบริหาร และประธานเจ้าหน้าที่บริหารบริษัท
ประวัติ

แต่เดิมนั้น สมพงษ์ วรรณภิญโญ (หรือชื่อเดิม: สมพงษ์ วิศิษฐ์วาณิชย์) ผู้บริหารบริษัท เจเอสแอล จำกัด (ที่ร่วมกับ ลาวัลย์ ชูพินิจ และจำนรรค์ ศิริตัน หนุนภักดี ในขณะนั้น) เปิดบริษัท คีตา แผ่นเสียงและเทป จำกัด และมี ประภาส ชลศรานนท์ นักแต่งเพลง มาเป็นหุ้นส่วนบริหาร จนต่อมาได้เปลี่ยนชื่อเป็นบริษัท คีตา เรคคอร์ดส (ภายหลังจากการแยกตัวออกจากบริษัทเจเอสแอล) ในเวลาต่อมา สมพงษ์และประภาสขอลาออกจากและได้ทำการขายกิจการคีตา เรคคอร์ดส ให้กับแสงชัย อภิชาติวรพงษ์ ไปทำต่อในชื่อ บริษัท คีตา เอนเตอร์เทนเมนท์ จำกัด จากนั้นสมพงษ์และประภาสจึงมาร่วมก่อตั้งบริษัท เวิร์คพอยท์ เอ็นเทอร์เทนเมนท์ จำกัด พร้อมกับปัญญา นิรันดร์กุล ในช่วงแรกของการเริ่มต้นบริษัท สมพงษ์ทำหน้าที่เป็นผู้อำนวยการผลิตของรายการเวทีทอง ในช่วงปี 2532 - 2534 และชิงร้อยชิงล้าน ในช่วงปี 2533 - 2534 จากนั้นสมพงษ์จึงขอลาออกจากการเป็นผู้บริหารบริษัทเวิร์คพอยท์ และตัดสินใจมาเปิดบริษัทผลิตรายการโทรทัศน์เป็นของตัวเอง โดยมีความมุ่งหวังที่จะสร้างสรรค์ความสุขทุกรูปแบบให้กับคนไทยผ่านสื่อโทรทัศน์ นับจากจุดเริ่มต้นในปี พ.ศ. 2535 เพียง 4 รายการ ปัจจุบันมีสตูดิโอเป็นของตนเอง และผลิตรายการหลากหลายรูปแบบมากกว่า 200 รายการ  ทั้งละคร, ซิทคอม, เกมโชว์, ควิซโชว์, สารคดี, วาไรตี้โชว์, และทอล์คโชว์ โดยออกอากาศทางสถานีโทรทัศน์ในประเทศไทยหลายแห่งคือ สถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, สถานีโทรทัศน์ไทยทีวีสีช่อง 3, สถานีโทรทัศน์โมเดิร์นไนน์, สถานีโทรทัศน์ไอทีวี,สถานีโทรทัศน์ไทยรัฐทีวี, สถานีโทรทัศน์พีพีทีวี, สถานีโทรทัศน์ช่องเวิร์คพอยท์ เป็นต้น
นอกจากนี้ ทีวี ธันเดอร์ ยังนับได้ว่าเป็นผู้ผลิตรายการโทรทัศน์รายแรก ที่ได้บุกเบิกการทำกิจกรรมส่งเสริมการตลาดแบบครบวงจรให้กับลูกค้า โดยผสมผสานสื่อโทรทัศน์และศักยภาพในการเป็น Event Organization  เพื่อสร้างให้เกิดมูลค่าเพิ่มทางการตลาดได้อย่างเต็มที่ โดยเริ่มมาตั้งแต่ปี พ.ศ. 2541  ปัจจุบันได้พัฒนากลยุทธ์การจัดกิจกรรมส่งเสริมการตลาดในหลากหลายรูปแบบ ตั้งแต่ Sales Promotion Activity ไปจนถึง Entertainment Production และยังได้ขยายธุรกิจผลิตสื่อสิ่งพิมพ์ในนาม Thunder Publishing  และ TVT Artist Management อีกด้วย ถือเป็นบริษัทที่ให้การบริการทางด้านบันเทิงอย่างเต็มรูปแบบ
ปัจจุบัน ทีวีธันเดอร์ มีสตูดิโอที่ใหญ่ที่สุดเป็นอันดับที่ 5 ของภูมิภาคเอเชียตะวันออกเฉียงใต้ บนเนื้อที่กว่า 8 ไร่ ด้วยเงินลงทุนที่สร้างมูลค่ากว่า 300,000,000 บาท ตั้งอยู่ที่เลขที่ 8 ซอยเคหะร่มเกล้า 78 แยก 1 แขวงสะพานสูง เขตสะพานสูง กรุงเทพมหานคร โดยใช้ชื่อว่า TVT Green Park Studio
นโยบายของบริษัท

ทีวี ธันเดอร์ มีนโยบายส่งเสริมให้ตระหนักถึงสังคม และสิ่งแวดล้อมจากสภาวะโลกร้อนในปัจจุบัน โดยมีโครงการรณรงค์เพื่อรักษาสิ่งแวดล้อม ภายใต้ชื่อ Green Entertainment - สังคมดี อารมณ์ดี  และมีสโลแกนว่า ใช้น้อย ใช้ซ้ำ นำกลับมาใช้ใหม่ เพื่อโลก เพื่อเรา โดยใช้นักแสดง และพิธีกรในสังกัด หรือ ผู้ที่มีผลงานของบริษัท มาร่วมรณรงค์ผ่านทางกิจกรรมต่าง ๆ และโปรโมทผ่านทางรายการโทรทัศน์ทุกรายการของบริษัท
บริษัทในเครือ

ครีเอทิส มีเดีย
ธันเดอร์ สตูดิโอ
อีเอ็ม เอนเตอร์เทนเมนท์
บริษัทที่รับจ้างผลิตและตัดต่อวิดีโอ รวมถึงเป็นสถานที่ถ่ายทำให้กับบริษัทอื่น ๆ อีกด้วย
รายชื่อผลงานของทีวี ธันเดอร์

ทีวี ธันเดอร์ ได้ผลิตรายการต่างๆ เป็นจำนวนกว่า 200 รายการ ทั้งเกมโชว์ ควิซโชว์ เกมโชว์สำหรับเด็กและเยาวชน ทอล์คโชว์ วาไรตี้โชว์ ละครซิทคอม ละครยาว และเรียลลิตี้โชว์ เพื่อนำเสนอออกอากาศทางสถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, สถานีวิทยุโทรทัศน์ไทยทีวีสีช่อง 3, สถานีโทรทัศน์โมเดิร์นไนน์, สถานีโทรทัศน์ไอทีวี, สถานีโทรทัศน์ไทยพีบีเอส, สถานีวิทยุโทรทัศน์แห่งประเทศไทย, สถานีโทรทัศน์ช่องเวิร์คพอยท์, สถานีโทรทัศน์ทรูโฟร์ยู, สถานีโทรทัศน์ช่อง 8, สถานีโทรทัศน์ช่องวัน 31, สถานีโทรทัศน์ไทยรัฐทีวี และสถานีโทรทัศน์พีพีทีวี โดยปัจจุบันมีรายการโทรทัศน์ที่อากาศอยู่เป็นจำนวนทั้งหมด 2 รายการ เป็นรายการประเภทเกมโชว์ และวาไรตี้โชว์ ทางช่อง 3 เอชดี (เป็นหลัก) และละครโทรทัศน์ที่ออกอากาศทางช่องไทยพีบีเอส และ ช่อง 9 เอ็มคอต เอชดี (รายการที่กำลังออกอากาศอยู่และออกอากาศในอนาคต เน้น ตัวหนา รายการที่ขายลิขสิทธิ์ลงแอปพลิเคชัน LINE TV และ AIS PLAY เน้น ตัวเอน)
รายชื่อผลงานของทีวี ธันเดอร์ > รายการปกิณกะบันเทิง > เกมโชว์/ควิซโชว์

โอนลี่วัน เกม (พ.ศ. 2536 – พ.ศ. 2539) ช่อง 3
มาสเตอร์คีย์
มาสเตอร์คีย์ ฟอร์เอฟเวอร์ (พ.ศ. 2537 – พ.ศ. 2543) ช่อง 3
มาสเตอร์คีย์ เดอะวินเนอร์ (พ.ศ. 2544 – พ.ศ. 2545) ช่อง 3
มาสเตอร์คีย์ สี่ภาค (พ.ศ. 2545 – พ.ศ. 2547) ช่อง 3
มาสเตอร์คีย์ 10 ปีทอง (พ.ศ. 2547 - 2548) ช่อง 3
มาสเตอร์คีย์ มหาสนุก (พ.ศ. 2548 – พ.ศ. 2550) ช่อง 3
มาสเตอร์คีย์ ไทยแลนด์ (พ.ศ. 2550 – พ.ศ. 2551) ช่อง 3
มาสเตอร์คีย์ คู่หูคู่เพลง (1 มีนาคม พ.ศ. 2551 – 4 มีนาคม พ.ศ. 2554) ช่อง 3
มาสเตอร์คีย์เวทีแจ้งเกิด (พ.ศ. 2554-พ.ศ. 2560)
มาสเตอร์คีย์เวทีแจ้งเกิด หีบทองคำ (พ.ศ. 2560) ช่อง 3
มาสเตอร์คีย์เวทีแจ้งเกิด ร้องถล่มดาว (พ.ศ. 2560 - 30 เมษายน พ.ศ. 2564) ช่อง 3
มาสเตอร์คีย์ ยินดีต้อนรับ (3 พฤษภาคม - 29 ธันวาคม พ.ศ. 2564) ช่อง 3
กินกับเกม (พ.ศ. 2539 – พ.ศ. 2544) ช่อง 5
ยุทธการเด็ดดอกฟ้า (ประมาณปี พ.ศ. 2537 – พ.ศ. 2540) ช่อง 9
ไซเบอร์เกม (พ.ศ. 2540 – พ.ศ. 2541) ช่อง 3
แท้งค์กิวเกม (พ.ศ. 2541) ช่อง 3
ลุ้นรหัสลับ (พ.ศ. 2541 – พ.ศ. 2544) ช่อง 3
ขอเอี่ยวด้วยคน (พ.ศ. 2541 – พ.ศ. 2542) ช่อง 3
อัศวินน้อย (ประมาณปี พ.ศ. 2542) ช่อง 3
เกมชิงเกม (พ.ศ. 2541 – พ.ศ. 2542) ช่อง 3
ดาราพาตะลุย (พ.ศ. 2542 – พ.ศ. 2547) ช่อง 3
บิ๊กเกม (ประมาณปี พ.ศ. 2545 – พ.ศ. 2547) ช่อง 3
รักล้นจอ (พ.ศ. 2546 – พ.ศ. 2547) ช่องไอทีวี
บ้าดารา STAR FEVER (พ.ศ. 2547 – พ.ศ. 2548) ช่อง 3
The Hero ผู้ชนะสิบทิศ (ประมาณปี พ.ศ. 2548 – พ.ศ. 2549) ช่อง 5
Street Fight เกมทะลุจอ (ประมาณปี พ.ศ. 2549) ช่อง 3
คู่กินคู่เกม (พ.ศ. 2550) ช่อง 5
Take Me Out Thailand (พ.ศ. 2554 – ปัจจุบัน) ช่อง 3 (รายการซื้อลิขสิทธิ์จาก FremantleMedia โดยผลิตร่วมกับ ครีเอทิส มีเดีย)
Take Guy Out Thailand (พ.ศ. 2559, พ.ศ. 2560 และ พ.ศ. 2561 – ปัจจุบัน) รับชมผ่านทางแอปพลิเคชันไลน์ทีวี
โอโน่โชว์ ศึกวันดวลเกม (พ.ศ. 2554) ช่อง 5
หน้ากากทองคำ (พ.ศ. 2555) ช่องโมเดิร์นไนน์ทีวี
ขวัญถุงเงินล้าน (พ.ศ. 2555 – พ.ศ. 2557) ช่อง 5
Woman's Voice คนไหนหัวใจเลือก (พ.ศ. 2555 – พ.ศ. 2556) ช่องโมเดิร์นไนน์ทีวี
Woman's Voice ภารกิจพิชิตใจ (พ.ศ. 2556) ช่องโมเดิร์นไนน์ทีวี
Family Fighting เกมซ่า ท้ายกบ้าน (พ.ศ. 2557) ช่องโมเดิร์นไนน์ทีวี และช่อง 5 ตามลำดับ
(รายการซื้อลิขสิทธิ์จาก Fuji Television Network)
สิงห์สนามหลวง (พ.ศ. 2557 – พ.ศ. 2558) ช่องไทยรัฐทีวี
Who's asking Thailand ปุจฉามหาชน (พ.ศ. 2558 – พ.ศ. 2559) ช่องไทยรัฐทีวี
(รายการซื้อลิขสิทธิ์จาก Armoza Formats)
Hidden Singer Thailand เสียงลับ จับไมค์ (พ.ศ. 2558 และปี พ.ศ. 2559) ช่อง 3
(รายการซื้อลิขสิทธิ์จาก NBC Universal โดยผลิตร่วมกับ ครีเอทิส มีเดีย)
The Price is Right Thailand ราคาพารวย (พ.ศ. 2558 – พ.ศ. 2563 และปี พ.ศ. 2563 - 2564) ช่องทรูโฟร์ยู และ ช่อง8 ตามลำดับ
(รายการซื้อลิขสิทธิ์จาก FremantleMedia)
Ghost Town เกม-ซ่อน-ผี (พ.ศ. 2561) รับชมผ่านทางแอปพลิเคชันไลน์ทีวี
Big Heads Thailand หัวโตสนั่นเมือง (พ.ศ. 2561) ช่องวัน 31
(รายการซื้อลิขสิทธิ์จาก Sony Picture Television)
แก๊งป่วนดวลราคา (พ.ศ. 2561-2562) ช่องไทยรัฐทีวี
You Are My Fantasy แฟนฉันเป็นซุปตาร์ (พ.ศ. 2561-2562) ช่อง True4u 
(รายการซื้อลิขสิทธิ์จาก CJ E&M โดยผลิตร่วมกับ True CJ Creations)
HEYDAY วันเฮบ้านฮา (พ.ศ. 2562) ช่องวัน 31
ใครเบอร์หนึ่ง (พ.ศ. 2563 - 2564) ช่อง 3
แฟนกัน 1 DAY (พ.ศ. 2565) ช่องเวิร์คพอยท์ (ผลิตร่วมกับ เวิร์คพอยท์ เอ็นเทอร์เทนเมนท์)
แฟนขับร้อง (พ.ศ. 2567) ช่อง 3
รายชื่อผลงานของทีวี ธันเดอร์ > รายการปกิณกะบันเทิง > วาไรตี้โชว์/ทอล์คโชว์

สะบัดช่อ (2544 - 2555) ช่อง 7, ช่องไอทีวี และช่อง 5 ตามลำดับ
จุดประกาย ช่อง 5
ริงไซด์ โชว์ (ประมาณปี พ.ศ. 2546 – พ.ศ. 2547) ช่องไอทีวี
โอโน่โชว์ (รูปแบบวาไรตี้โชว์) (2544 - 2554) ช่อง 5 และช่องไอทีวี ตามลำดับ
What's Up Man เป็นอะไรหรือเปล่า ช่องทรูเฮฮา ทางทรูวิชันส์
สาวแซ่ด เจนเนอเรชั่น (พ.ศ. 2555 – พ.ศ. 2557) ช่อง 5
At Night Variety (พ.ศ. 2557 – พ.ศ. 2560) ช่อง 5
กาละแมร์ (พ.ศ. 2557 – พ.ศ. 2558) ช่อง 3 เอสดี และ ช่อง 3 เอชดี (ผลิตร่วมกับ บีอีซี เวิลด์)
แต๋ง เจี๊ยบ ดี้ วาไรตี้ 3 ฝ่าย (พ.ศ. 2557 – พ.ศ. 2558) ช่องพีพีทีวี
วาไรตี้แบเบอร์ (พ.ศ. 2558 – พ.ศ. 2559) ช่องไทยรัฐทีวี
สุดยอดครัวไทย (พ.ศ. 2560) ช่อง 5
STARTUP STAR ดารา 4.0 (พ.ศ. 2561) รับชมผ่านทางแอปพลิเคชันไลน์ทีวี
เจี๊ยบกับแจ๊ค
มาสเตอร์คีย์ยินดีต้อนรับ (พ.ศ. 2564) ช่อง 3
โต๊ะแชร์มหาชน (3 มกราคม พ.ศ. 2565 - 31 มกราคม 2567) ช่อง 3
บ้านแสนสุข (21 ธันวาคม พ.ศ. 2563 - 27 มีนาคม พ.ศ. 2565) ช่อง 3
หอมกะหอย โชว์ (1 กุมภาพันธ์ พ.ศ. 2567 - ปัจจุบัน) ช่อง 3
รายชื่อผลงานของทีวี ธันเดอร์ > เรียลลิตี้โชว์

มาสเตอร์คีย์ เวทีแจ้งเกิด (พ.ศ. 2554 – พ.ศ. 2560) ช่อง 3
Thailand Dance Now เต้น...สุดขั้ว (พ.ศ. 2556) ช่อง 3
(รายการซื้อลิขสิทธิ์จาก Fremantle Media โดยผลิตร่วมกับ ครีเอทิส มีเดีย)
Dance Your Fat Off เต้น...เปลี่ยนชีวิต (พ.ศ. 2556 – พ.ศ. 2558) ช่อง 3
(รายการซื้อลิขสิทธิ์จาก NBC Universal โดยผลิตร่วมกับ ครีเอทิส มีเดีย)
La Banda Thailand ซุป'ตาร์บอยแบนด์ (30 กรกฎาคม พ.ศ. 2559 – 3 ธันวาคม พ.ศ. 2559 และ 25 มิถุนายน พ.ศ. 2560 – 3 กันยายน 2560) ช่อง 3
(รายการซื้อลิขสิทธิ์จาก Fremantle Media โดยผลิตร่วมกับ ครีเอทิส มีเดีย)
บัลลังก์เสียงทอง The Golden Singer Thailand (6 พฤษภาคม พ.ศ. 2560 – 8 กรกฎาคม พ.ศ. 2560) ช่อง 3
(ผลิตร่วมกับ ครีเอทิส มีเดีย)
อาทิตย์อุทัย เดอะเจอร์นีย์ (4 กันยายน พ.ศ. 2560 – 13 พฤษจิกายน พ.ศ. 2560) ช่อง 3
(ผลิตร่วมกับ TV Asahi Corporation)
Dance Dance Dance Thailand (พ.ศ. 2561) รับชมผ่านทางแอปพลิเคชันไลน์ทีวี
(รายการซื้อลิขสิทธิ์จาก Talpa Network บริษัทในเครือ Talpa Media Group)
Show Me The Money Thailand Season 2 (พ.ศ. 2563) ช่อง True4U
 (รายการซื้อลิขสิทธิ์จาก CJ ENM โดยผลิตร่วมกับ True CJ)
รายชื่อผลงานของทีวี ธันเดอร์ > คอนเสิร์ต

Once in a Life Time CONCERT Produced by Phusit Laithong  - 20-21 มีนาคม 2553 ศูนย์วัฒนธรรมแห่งประเทศไทย
ONO Uncensored Concert 2003 - ธันวาคม 2546 ศูนย์วัฒนธรรมแห่งประเทศไทย
รายชื่อผลงานของทีวี ธันเดอร์ > หนังสือ

กินรอบกรุง
สาวไส้เพลย์บอย
พิธีกรและนักแสดงในปัจจุบัน

เกตุเสพสวัสดิ์ ปาลกะวงศ์ ณ อยุธยา
ศกุนตลา เทียนไพโรจน์
เกียรติศักดิ์ อุดมนาค
แหล่งข้อมูลอื่น

ทีวี ธันเดอร์
ประกาศรับสมัครงาน บริษัท ทีวี ธันเดอร์ จำกัด
บีกินอะเกน (เพลงเทย์เลอร์ สวิฟต์)

"บีกินอะเกน" (อังกฤษ: Begin Again) เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มที่สี่ เรด (2012) วางจำหน่ายเป็นซิงเกิลที่สอง เมื่อวันที่ 1 ตุลาคม ค.ศ. 2012 โดยบิกมะชีนเรเคิดส์ เพลง "บีกินอะเกน" ผลิตโดยสวิฟต์, แดนน์ ฮัฟฟ์ และนาธาน แชปแมน เป็นเพลงบัลลาดคันทรี ซอฟต์ร็อก และโฟล์กป็อปที่นุ่มนวล พร้อมด้วยกีตาร์อะคูสติกแบบอาร์เปจจิเอต กีตาร์สตีล และเครื่องเพอร์คัชชัน บทประพันธ์เพลงบรรยายถึงการตกหลุมรักอีกครั้งหลังจากผ่านความอกหักมา
นักวิจารณ์เพลงต่างชื่นชมการผลิตที่นุ่มนวลและการประพันธ์เพลงที่ถ่ายทอดเรื่องราวได้ดี โดยบางส่วนก็ชื่นชมมุมมองความเป็นผู้ใหญ่ของสวิฟต์ที่เกี่ยวกับความรัก "บีกินอะเกน" ได้รับการเสนอชื่อเข้าชิงรางวัลเพลงคันทรียอดเยี่ยมจากงานประกาศรางวัลแกรมมีประจำปีครั้งที่ 56 ในปี 2014 โดยในสหรัฐ ซิงเกิลนี้มีอันดับสูงสุดถึงอันดับ 7 ในบิลบอร์ดฮอต 100 และอันดับ 10 ใน ฮอตคันทรีซองส์ และได้รับการรับรองระดับแพลตตินัมโดยสมาคมผู้ประกอบกิจการเพลงของสหรัฐอเมริกา ซิงเกิลนี้ขึ้นถึงอันดับ 4 ในแคเนเดียนฮอต 100 และได้รับการรับรองในออสเตรเลีย บราซิล และแคนาดา
มิวสิกวิดีโอกำกับโดยฟิลิป แอนเดลแมน ซึ่งถ่ายทำในปารีส โดยแสดงให้เห็นถึงสวิฟต์เดินเล่นไปรอบ ๆ เมืองกับผู้ชายที่เธอสนใจ สวิฟต์ได้ทำการแสดงเพลง "บีกินอะเกน" ในงานคันทรีมิสิกอะโซชีเอชันอะวอดส์ ในปี 2012 และในเดอะเรดทัวร์ (2013–2014) นอกจากนี้ เธอยังร้องเพลงนี้ในวันทัวร์ครั้งหลัง ๆ ของเธออีกด้วย ได้แก่ เรพิวเทชันสเตเดียมทัวร์ ในปี 2018 และดิเอราส์ทัวร์ ในปี 2023–2024 หลังจากเกิดข้อพิพาทในปี 2019 เกี่ยวกับความเป็นเจ้าของผลงานเพลงเก่าของสวิฟต์ เธอจึงอัดเพลงใหม่อีกครั้งในชื่อ "บีกินอะเกน (เทย์เลอร์เวอร์ชัน)" สำหรับอัลบั้มเรด (เทย์เลอร์เวอร์ชัน) (2021)
เบื้องหลังและการจำหน่าย

สวิฟต์กล่าวว่าเพลง "เล่าเกี่ยวกับเมื่อคุณผ่านความสัมพันธ์แย่ ๆ มา และคุณได้ปัดฝุ่นตนเอง และออกเดตแรกหลังการเลิกราที่แย่และความเปราะบางที่เกิดขึ้นกับสิ่งเหล่านั้น" เธอแสดงตัวอย่างเพลงในรายการกูดมอร์นิงอเมริกา ในวันที่ 24 กันยายน ค.ศ. 2012 และออกจำหน่ายในไอทูนส์ในวันถัดมา เดิมเป็นซิงเกิลประชาสัมพันธ์ เพลงสี่เพลงแรกจากอัลบั้มเรดถูกปล่อยตลอดเวลาสี่สัปดาห์ก่อนจำหน่ายอัลบั้ม มีการประกาศว่าเพลงนี้เป็นซิงเกิลที่สองจากอัลบั้มเรด ซีดีซิงเกิลที่ระบุหมายเลขวางจำหน่ายในวันที่ 23 ตุลาคม ค.ศ. 2012 พิเศษในแอมะซอนดอตคอม และร้านค้าทางการของสวิฟต์
องค์ประกอบและบทประพันธ์

"บีกินอะเกน" (2012)
"บีกินอะเกน" เป็นเพลงบัลลาดแนวคันทรีและซอฟต์ร็อกที่ขับเคลื่อนด้วยกีตาร์อะคูสติกแบบอาร์เพจจิโอและกีตาร์สตีล
"บีกินอะเกน" เป็นเพลงบัลลาดแนวคันทรี โฟล์กป็อป และซอฟต์ร็อก ที่เน้นด้วยแมนโดลินและแบนโจ กีตาร์สตีล กีตาร์อะคูสติกแบบอาร์เปจจิเอต และเครื่องเพอร์คัชชันที่นุ่มนวลในการผลิต มาร์ก โฮแกน จากสพิน พบว่าเครื่องดนตรีเหล่านี้ชวนให้นึกถึงดนตรีของนักร้องและนักแต่งเพลงซอฟต์ร็อกในยุค 1970 อย่างโจนี มิตเชลล์ และเจมส์ เทย์เลอร์ ซึ่งบทประพันธ์เพลงกล่าวถึงคนหลังว่า "You said you never met one girl who have as many James Taylor records as you/ But I do." (แปล: เธอบอกว่าเธอไม่เคยเจอผู้หญิงที่มีเพลงของเจมส์ เทย์เลอร์เยอะเหมือนเธอ /แต่ฉันมีเพลงของเขานะ) สำหรับนักวิจารณ์เพลง แอนนา ซาเลสกี เพลง "บีกินอะเกน" ชวนให้นึกถึงเพลงของเจมส์ เทย์เลอร์ และคริส คริสตอฟเฟอร์สัน ซึ่งสวิฟต์ระบุว่าเป็นแรงบันดาลใจของเธอ ลินด์เซย์ โซลาดซ์ จากเดอะนิวยอร์กไทมส์ พบว่าเพลงนี้มี "กลิ่นอายของร้านกาแฟ" นักดนตรีวิทยา เจมส์ อี. เปโรน เชื่อว่าการผลิตเพลงนี้ช่วยยืนยันความสำคัญของรากฐานดนตรีคันทรีของสวิฟต์ในเรด ซึ่งเป็นเพลงที่ครอบคลุมหลายแนวและเน้นแนวเพลงป็อป
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000‡ |
| Brazil (Pro-Música Brasil) | Gold | 30,000‡ |
| Canada (Music Canada) | Gold | 40,000* |
| New Zealand (RMNZ) | Gold | 15,000‡ |
| United States (RIAA) | Platinum | 1,000,000* |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ดีใจ ดีดีดี

| ดีใจ ดีดีดี |
| --- | --- |
ชื่อเกิด: นิลุบล อมรวิทวัส
ชื่ออื่น: นิลุบล ตรีเพชร , ศิริมา ,พรทวี
เกิด: 13 ธันวาคม พ.ศ. 2510 (57 ปี) กรุงเทพมหานคร ประเทศไทย
บุตร: 1 คน
อาชีพ: นักแสดง พิธีกร นักธุรกิจ
ปีที่แสดง: พ.ศ. 2530–ปัจจุบัน
ดีใจ ดีดีดี ชื่อเล่น ผัดไท (ชื่อเกิด : นิลุบล อมรวิทวัส) (เกิด 13 ธันวาคม พ.ศ. 2510) เป็นนักแสดงและพิธีกรชาวไทย เธอเริ่มเข้าวงการเมื่ออายุ 13 ปี จากการถ่ายงานโฆษณาผลิตภัณฑ์จอห์นสัน แสดงละครเรื่องแรกเรื่อง เรือใบไม้ ของกันตนา
เธอจบการศึกษาระดับมัธยมศึกษา โรงเรียนสวนกุหลาบวิทยาลัย นนทบุรี และศึกษาต่อระดับปริญญาตรี คณะนิเทศศาสตร์ มหาวิทยาลัยกรุงเทพ รุ่นเดียวกับ ดารัณ ฐิตะกวิน และรุ่นใกล้เคียงและรู้จักกันสนิทสนมกันตั้งแต่ตอนเรียนมหาวิทยาลัยจนถึงปัจจุบันเช่น ดารณีนุช ปสุตนาวิน ปิยะ เศวตพิกุล
ประวัติ

เธอเริ่มเข้าวงการเมื่ออายุ 13 ปี จากการถ่ายงานโฆษณาผลิตภัณฑ์จอห์นสัน แสดงละครเรื่องแรก เรื่อง เรือใบไม้ ของกันตนา และมีผลงานมาเรื่อยกับโฆษณาอีกหลาย ๆ ชิ้น ช่วงเรียนอยู่คณะนิเทศฯ ม.กรุงเทพ เธอเริ่มต้นการแสดงจากละครเวที 3 คน อลเวง ตลกแนวใหม่ในรุ่นนั้น (ร่วมด้วย คุณก้อง ปิยะ คุณท็อป ดารณีนุช ฯลฯ) ซึ่งหลังจากนั้นทำให้เธอมีงานเข้ามาอย่างต่อเนื่องในวงการบันเทิง ไม่ว่าจะเป็น ละครโทรทัศน์ รายการหรือเกมส์โชว์ต่าง ๆ พิธีกร และละครเวที
ชีวิตส่วนตัว
ผัดไทนับถือศาสนาคริสต์นิกายโปรเตสแตนต์
เธอสมรสและหย่ากับสามีนักบิน และมีธิดา 1 คน ชื่อเจอา ปัจจุบันเป็นแพทย์ เรียนจบจากคณะแพทยศาสตร์ที่มหาวิทยาลัยเซี่ยงไฮ้ และได้สมรสแล้วกับ จินโจว บุตรชายของ ชุดาภา จันทเขตต์ เพื่อนสนิท
เดิมเธอใช้ชื่อว่า นิลุบล อมรวิทวัส ที่มักมีปัญหาสะกดคำภาษาอังกฤษผิดบ่อย ๆ ยามเดินทางไปต่างประเทศ จึงเปลี่ยนชื่อมาเป็น ดีใจ ดีดีดี เพราะจดจำได้ง่ายและสามารถสร้างรอยยิ้มได้
ผลงาน > กรรมการ

แก๊งนักสืบรายการ I Can See Your Voice Thailand นักร้องซ่อนแอบ
กรรมการรายการ The Mask Singer หน้ากากนักร้อง
ผลงาน > ละครซีรีส์ - ซิตคอม

2551 ซิตคอม รักต้องซ่อม ตอน รักคลางแคลง ทางสถานีวิทยุโทรทัศน์กองทัพบกช่อง 5
2552 ซิตคอม เนื้อคู่ประตูถัดไป ตอน เป็นฉัน...มันผิดตรงไหน ตอนที่ 2 ทางสถานีโทรทัศน์โมเดิร์นไนน์
2554 ละครซีรีส์ มหาชน เดอะซีรีส์ รับบท วารุณี (หนอ) ทางสถานีวิทยุโทรทัศน์ไทยทีวีสีช่อง 3
2554 ละครซีรีส์ คู่กิ๊กพริกกะเกลือ รับเชิญ ตอน..พี่สาวที่แสนดี ทางสถานีโทรทัศน์สีกองทัพบกช่อง 7
2554 ละครซีรีส์ น้องใหม่ร้ายบริสุทธิ์  ตอน หน้าที่ของแม่ ทางสถานีวิทยุโทรทัศน์ไทยทีวีสีช่อง 3
2554 ซิตคอม โรงงานสำราญใจ รับบท เจ๊แมว ทางสถานีโทรทัศน์ไทยพีบีเอส
2556 ซิตคอม ครัวซองทำนองรัก รับเชิญ ทางสถานีวิทยุโทรทัศน์ไทยทีวีสีช่อง 3
2558 ซิตคอม ระเบิดเถิดเทิง แดนเซอร์ทะลวงไส้ รับบทเป็น เจ๊หอยทอด ทางช่องเวิร์คพอยท์
2560 ละครซีรีส์ พ่อบ้านใจกล้าสตอรี่ รับบท แม่ชีนิดนึง รับเชิญ ตอนที่ 23 ทางช่องเวิร์คพอยท์
2560 ซิทคอม เป็นต่อ 2017 รับบท คุณแมว รับเชิญ ตอนที่ 44 ไม้กันแมว ทางช่องวัน 31
2561 ซิทคอม เป็นต่อ 2018 รับบท คุณแมว รับเชิญ ตอนที่ 4 ทาสแมว ทางช่องวัน 31
2561 ซิทคอม รักล้นๆ คนเต็มบ้าน รับบท จิ๋ม (แม่ของเผือก) รับเชิญ ตอนที่ 16 จิ๋ม(ใจ)สั่น ทางช่องวัน 31
2561 ซีรีส์ นอนบ้านเพื่อนเดอะซีรีส์ ภาคไทยแลนด์ 4.0 รับบท พี่ดีใจ (รับเชิญ) ทางช่อง ไลน์ทีวี
2561 ซีรีส์  Friend Zone เอา ให้ ชัด รับบท แม่โบโย่ ทางช่องวัน 31
2562 ซิทคอม สุภาพบุรุษสุดซอย 2019 รับบท น้าเจี๊ยบ รับเชิญตอน แม่หม้ายหมายซัน ทางช่องวัน 31
2562 ซีรีส์ Beauty War The Series สงครามโลกสวย รับบท ป้าเคท รับเชิญตอนที่ 6 ทางช่องLINETV
2565 ซิทคอม โอมเพี้ยงอาจารย์คง รับบท เจ๊แต๋ว รับเชิญตอนที่ 11 ทรงไม่ดี พี่ต้องเอน
2565 ซีรีส์ คู่แท้แม่ไม่เลิฟ GMM 25
ผลงาน > ละครเทิดพระเกียรติ

2553 ละคร ลูกโขน รับบท สายสมร ทางสถานีโทรทัศน์สีกองทัพบกช่อง 7
ผลงาน > ภาพยนตร์

2541 ภาพยนตร์เรื่อง Go Six โกหก ปลิ้นปล้อน กระล่อน ตอแหล
2544 ภาพยนตร์เรื่อง Goal Club เกมล้มโต๊ะ
2546 ภาพยนตร์เรื่อง หลบผี ผีไม่หลบ
2547 ภาพยนตร์เรื่อง ธิดาช้าง
2548 ภาพยนตร์เรื่อง เดอะเมีย
2553 ภาพยนตร์เรื่อง ชั่วฟ้าดินสลาย
2562 ภาพยนตร์เรื่อง หลวงตามหาเฮง
2562 ภาพยนตร์เรื่อง สงกรานต์ แสบสะท้านโลกันต์
2563 ภาพยนตร์เรื่อง พจมาน สว่างคาตา
2563 ภาพยนตร์เรื่อง มนต์รักดอกผักบุ้ง เลิกคุยทั้งอำเภอ
2565 ภาพยนตร์เรื่อง เสือเผ่น ๑
2567 ภาพยนตร์เรื่อง อีสานตุ๊ดซี่
ผลงาน > ซีรีส์

2563 ซีรีส์ชุมชนสมหวัง หมู่ 8  ตอน 4 เจ้าหนี้...ตามติด
ผลงาน > มิวสิควิดิโอ

เพลง ไม่อยากจำ ไม่อยากลืม ของ พริม ปรีชาสถิตย์
เพลง ไม้ขีดไฟ อัลบั้ม กาลเวลา ของ อิทธิ พลางกูร
ผลงาน > ละครเวที

2551 ละครเพลง AF Musical ณ ละครเพลง...เงิน เงิน เงิน
2555 ละครเวทีเรื่อง สุนทราภรณ์ เดอะมิวสิคัล
2556 ละครเวทีเรื่อง อลหม่าน บ้านพ่อแผน (แสดงวันที่ 25–26 พฤษภาคม)
2556 ละครเวทีเรื่อง ว้าวุ่น 2013 (แสดงวันที่ 13–29 กันยายน) ณ โรงละคร เอ็ม เธียเตอร์
ผลงาน > พิธีกร

รายการ ระเบิดเถิดเทิง (รับบทเป็น เต่า พ.ศ. 2543 - 2549 และผู้ดำเนินรายการ พ.ศ. 2548 – 2549)
รายการ ผู้หญิงรอบโลก (ผู้ดำเนินรายการ 15 สิงหาคม – 30 ธันวาคม 2548)
รายการ อลหม่าน จานเด็ด (คณะกรรมการตัดสิน)
วาไรตี้โชว์ ปาร์ตี้วิทยาศาสตร์ ตอน อโรคา ซายส์ ปาร์ตี้
รายการ ซิงกิ้ง คิดส์ (ร่วมเป็นคณะกรรมการตัดสิน)
รายการ ฉันไปค้างคืนกับซุปตาร์ (พิธีกรรับเชิญ)
รายการ ข่าวใส่ไข่ ทางไทยรัฐทีวี (ช่อง 32)
รายการ อลหม่านจานใหม่ (คณะกรรมการตัดสิน) ทุกวันอาทิตย์ เวลา 08.20 – 09.00  น. ทางช่อง 3 ร่วมกับ วรายุฑ มิลินทจินดา, ธงธง มกจ๊ก (เริ่มวันอาทิตย์ที่ 2 เมษายน 2560)
รายการ ทีเด็ดแม่บ้าน ทุกวันจันทร์ถึงวันศุกร์ เวลา 10.20 น. ทางช่อง 8 คู่กับ สกาวใจ พูนสวัสดิ์, ศิริพร อยู่ยอด (เริ่มวันจันทร์ที่ 18 มีนาคม 2562)
รายการ Her Day วันของเธอ ทางช่อง 9 เอ็มคอตเอชดี
กีลียาน อึมบาเป

กีลียาน อึมบาเป ลอแต็ง (ฝรั่งเศส: Kylian Mbappé Lottin; เกิด 20 ธันวาคม ค.ศ. 1998) เป็นนักฟุตบอลชาวฝรั่งเศส ปัจจุบันเล่นในตำแหน่งกองหน้าตัวเป้าให้แก่เรอัลมาดริดและทีมชาติฝรั่งเศส ได้รับการยกย่องว่าเป็นหนึ่งในผู้เล่นดาวรุ่งที่มีผลงานโดดเด่นที่สุดในปัจจุบันรวมทั้งการเป็นหนึ่งในผู้เล่นที่เก่งที่สุดในปัจจุบัน จากผลงานการจบสกอร์ การเลี้ยงลูกเข้ากรอบสังหารและความรวดเร็วในการเลี้ยงบอลของเขา นอกจากนี้เขายังเป็นหนึ่งในผู้เล่นที่ยิงประตูให้ฝรั่งเศสได้แชมป์ฟุตบอลโลกปี 2018 จากการเข้าชิงกับประเทศโครเอเชีย โดยเป็นหนึ่งในผู้เล่นดาวรุ่งที่คว้าแชมป์โลกได้ตั้งแต่อายุยังน้อย (19 ปี ในขณะนั้น)
กีลียาน อึมบาเป เป็นนักเตะดาวรุ่งที่มีมูลค่าตัวสูงที่สุดในโลก ด้วยวัยเพียง 19 ปี ค่าตัวของเขาอยู่ที่ 216.7 ล้านยูโร จากสโมสรปารีแซ็ง-แฌร์แม็ง สัญญาของเขาจะหมดลงในช่วง ค.ศ. 2020 จากการจัดอันดับโดยหอสังเกตการณ์ฟุตบอล ศูนย์กีฬาศึกษาระหว่างประเทศ เขาเริ่มฉายแววโดดเด่นจากสโมสรโมนาโกในลีกเอิงก่อนจะย้ายร่วมทีมปารีแซ็ง-แฌร์แม็ง และได้แจ้งเกิดก้าวสู่การเป็นผู้เล่นระดับโลกเต็มตัวด้วยสถิติการทำ 76 ประตูในลีกตลอด 4 ฤดูกาลและพาทีมเข้ารอบชิงชนะเลิศรายการยูฟ่าแชมเปียนส์ลีกใน ค.ศ. 2020 ตลอดระยะเวลาสี่ปีเขาพาทีมคว้าถ้วยรางวัลในประเทศรวม 9 รายการ
ชีวิตในช่วงต้น

กีลียาน อึมบาเปเกิดที่กรุงปารีส ประเทศฝรั่งเศส พ่อของเขาชื่อว่า วีลฟรีด อึมบาเป มาจากประเทศแคเมอรูน พ่อของเขาก็เป็นผู้จัดการส่วนตัวให้กับเขาและยังเป็นผู้ฝึกฟุตบอลอีกด้วย ในขณะที่เฟย์ซา ลามารี แม่ของเขา เป็นอดีตนักกีฬาแฮนด์บอลประเทศแอลจีเรีย กีลียานมีน้องชายคนเล็กชื่อว่า เอตาน อึมบาเป ซึ่งเป็นนักฟุตบอลเยาวชนรุ่นอายุไม่เกิน 12 ปีของทีมปารีแซ็ง-แฌร์แม็ง นอกจากนี้เขายังมีพี่ชายบุญธรรมชื่อว่า ฌีแร็ส แกมโบ เอกอโก ซึ่งเป็นนักฟุตบอลอาชีพเช่นกัน กีลียานมีคริสเตียโน โรนัลโด เป็นแบบอย่างในการเล่นฟุตบอล
เกียรติประวัติ

มอนาโก
Ligue 1: 2016–17
Coupe de la Ligue runner-up: 2016–17
ปารีแซ็ง-แฌร์แม็ง
Ligue 1: 2017–18, 2018–19, 2019–20, 2021–22, 2022–23, 2023–24
Coupe de France: 2017–18, 2019–20, 2020–21; runner-up: 2018–19
Coupe de la Ligue: 2017–18, 2019–20
Trophée des Champions: 2019, 2020, 2023
UEFA Champions League runner-up: 2019–20
ฝรั่งเศส U19
UEFA European Under-19 Championship: 2016
ฝรั่งเศส
FIFA World Cup: 2018; runner-up: 2022
UEFA Nations League: 2020–21
รายบุคคล
UEFA European Under-19 Championship Team of the Tournament: 2016
Ligue 1 Player of the Year: 2018–19, 2020–21, 2021–22, 2022–23
Ligue 1 Young Player of the Year: 2016–17, 2017–18, 2018–19
UNFP Ligue 1 Team of the Year: 2016–17, 2017–18, 2018–19, 2020–21, 2021–22, 2022–23
UNFP Ligue 1 Player of the Month: April 2017, March 2018, August 2018, February 2019, February 2021, August 2021, February 2022, November/December 2022, February 2023, October 2023, November 2023
UEFA Champions League Team of the Season: 2016–17, 2019–20, 2020–21, 2021–22
FIFA FIFPRO World 11: 2018, 2019, 2022, 2023
Golden Boy: 2017
FIFA World Cup Golden Boot: 2022
FIFA World Cup Silver Ball: 2022
FIFA World Cup Young Player Award: 2018
FIFA World Cup Dream Team: 2018
Kopa Trophy: 2018
IFFHS Men's World Team: 2018, 2021, 2022, 2023
IFFHS World's Best Top Goal Scorer: 2022
French Player of the Year: 2018, 2019, 2022
UEFA Team of the Year: 2018
ESM Team of the Year: 2022–23
Ligue 1 top goalscorer: 2018–19, 2019–20, 2020–21, 2021–22, 2022–23
Ligue 1 top assist provider: 2021–22
Globe Soccer Best Player of the Year: 2021
Onze de Bronze: 2019
UEFA Nations League Finals Golden Boot: 2021